Barn skal få se obduksjon av løve i dansk dyrepark
Dette blir en lærerik opplevelse for barna, mener Michael Wallberg Sørensen ved Odense zoo. Det er ikke første gang at dyreparken arrangerer obduksjoner av løver foran publikum. Tidligere har barn vært så nysgjerrige at de nærmest har klatret ned i kadaveret, sier Sørensen til Ekstra Bladet. Løven som skal obduseres var ett år gammel da den måtte avlives. Avlivingen var nødvendig fordi det var for mange løver i dyreparken, og ingen andre kunne ta imot løveungen, legger han til. Tidligere har dyreparken i København obdusert sjiraffen Marius foran øynene på publikum, noe som skapte stor oppstandelse i sosiale medier.
Dyreparken i Odense skal la besøkende barn få se innsiden av en løve.